Anselm Kiefer

Anselm Kiefer (født 1945) er en tysk kunstmaler og billedhugger. Hans verker har vært representert  på de viktigste internasjonale kunstutstillingene, slik som documenta 6, 7 og 8, Veneziabiennalen og i ledende gallerier og museer verden over. I Norge er noen av hans arbeider å finne på Astrup Fearnley Museet.

 Biografi 
Kiefer er sønn av kunstpedagog Albert Kiefer og hans kone Cilly.Alumni-Initiative Kunstpädagogik: Ein Gruß unseres Alumnus Albert Kiefer av Adelheid Sievert, Januar 2011. Han ble født i en luftvernbunkerCatrin Lorch: Auch mal ohne Blei.i Süddeutsche Zeitung, 20. august 2011, s. 17. i hospitalet i Donaueschingen. Han flyttet til Rastatt i 1951, og i 1965 ble han immatrikulert som student i Freiburg im Breisgau, hvor han leste fagene jus, romanistikk og litteratur. Samtidig studerte han maleri fra 1966 til 1968 i Freiburg, og derefter ved det statlige kunstakademiet i Karlsruhe. Hans eksamensarbeide var en fotodokumentasjon av en performance-forestilling.

Han gjennomførte en svært kontroversiell turné i en rekke europeiske land, hvor han, iført deler av farens frontuniform fra annen verdenskrig, ifølge eget utsagn «utforsket sin egen fascisme.»Intervju med Anselm Kiefer av Steven Henry Madoff i Art News. Bind 86, nr. 8, Oktober 1987. Forestillingene utløste voldsomme reaksjoner og støtte på motstand fra kunstskolens lærerstab. Han hadde imidlertid funnet gehør hos Joseph Beuys, hvis egen kunst hadde utspring i krigsopplevelser, og fra 1972 fortsatte Kiefer sine kunststudier under Beuys i Düsseldorf.Ulf Poschardt: Anselm Kiefer macht den Hitlergruß zu Kunst. i Welt am Sonntag, 18. mai 2008.

Han forlot Tyskland i 1991 efter å ha skilt seg fra sin kone og foretok omfattende reiser i India, Mexico, Kina og USA før han slo seg ned i Barjac i nærheten av Nîmes i Sør-Frankrike i 1992. Her innredet han et atelier i et 800 mål stort industribygg. Kiefer har også et  m² stort atelier i Croissy-Beaubourg utenfor Paris. Han har forelest som kunstprofessor ved Collège de France siden 2011.Sein Geschmack. i Frankfurter Allgemeine Zeitung. 2. februar 2011, s. N3.

I 2018 fikk han østerriksk statsborgerskap.

 Priser og utmerkelser 
 1983: Hans-Thoma-Preis
 1990: Wolfprisen
 1999: Praemium Imperiale
 2005: Forbundsrepublikken Tysklands fortjenstorden, fortjenstkors av første klasse
 2005: Österreichische Ehrenzeichen für Wissenschaft und Kunst
 2008: Friedenspreis des Deutschen BuchhandelsAnselm Kiefer erhält Friedenspreis. i Der Spiegel  Online, 4. juni 2008
 2017: Æresdoktorat ved universitetet i Freiburg.Universitetet i Freiburg: ''Ehrenpromotion für Anselm Kiefer

 Referanser 

Kategori:Tyske malere
Kategori:Tyske billedhuggere
Kategori:Østerrikske malere
Kategori:Østerrikske billedhuggere
Kategori:Personer fra Landkreis Rastatt
Kategori:Personer fra Schwarzwald-Baar-Kreis
Kategori:Forbundsrepublikken Tysklands fortjenstorden
Kategori:Friedenspreis des Deutschen Buchhandels